टीवी चलाने के लिए रिमोट कंट्रोल का दौर खत्म होने की कगार पर है। अब कहने पर टीवी न केवल खुलेगा और बंद होगा बल्कि आपके निर्देश सुनकर चैनल बदलेगा और पसंदीदा कार्यक्रम स्क्रीन पर होगा। टेलीविजन को मनोरंजन के दौर से आगे ले जाते हुए दुनिया की नामी इलेक्ट्रानिक्स कंपनी सैमसंग ने स्मार्ट टीवी के रूप में टीवी का नया अवतार लाने की घोषणा की है। इस इंटर एक्टिव स्मार्ट टीवी के जरिया सैमसंग भारतीय और एशिया प्रशांत क्षेत्र के टीवी बाजारों में हलचल मचाने को तैयार है। स्मार्ट टीवी के साथ सैमसंग ने स्मार्ट फोन, टेबलेट से लेकर फ्रिज और वाशिंग मशीन सरीखे अपने तमाम उपकरणों की नई रेंज को भी बाजार में उतारने का फैसला किया है।